दिल्ली में डेढ़ महीने पहले भूख से तीन बच्चों की मौत पर दाखिल जनहित याचिका पर सुप्रीम कोर्ट ने सुनवाई से इन्कार कर दिया है. सुप्रीम कोर्ट ने याचिकाकर्ता को दिल्ली हाई कोर्ट जाने की सलाह दी. सवाल भी पूछा कि दिल्ली से संबंधित इस मामले में आप हाई कोर्ट क्यों नहीं गए. इस पर याचिकाकर्ता ने कहा कि भुखमरी से मौतें दिल्ली ही नहीं पूरे देश में होती हैं. मगर, सुप्रीम कोर्ट ने इस तर्क को स्वीकार नहीं किया.दरअसल वकील मनीष पाठक ने सुप्रीम कोर्ट में याचिका दाखिल की थी. कहा था कि झुग्गी-झोपड़ियों में रहने वाले बच्चो तक मुफ्त में राशन की होम डिलीवरी की जाए. उन्होंने कहा था कि अगर गरीबों को वोट का अधिकार है तो फिर राशन का क्यों नहीं. मगर सुप्रीम कोर्ट ने दलीलों को ठुकराते हुए भुखमरी से बच्चों की मौत की याचिका पर सुनवाई करने से मना कर दिया.